Diari Oficial de la Generalitat Valenciana


Sumari del DOGV 8160, del 31-10-2017 (2017/9520)

RESOLUCIÓ de 23 d'octubre de 2017, de la Direcció General de Cultura i Patrimoni, per la qual s'amplia el termini per a la presentació de la documentació justificativa de les subvencions per a museus i col·leccions museogràfiques permanents reconegudes i béns mobles de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9520


Data del document
:   23-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 23 d'octubre de 2017, de la Direcció General de Cultura i Patrimoni, per la qual s'amplia el termini per a la presentació de la documentació justificativa de les subvencions per a museus i col·leccions museogràfiques permanents reconegudes i béns mobles de la Comunitat Valenciana. [2017/9520]  
Mitjançant l'Ordre 28/2017, de 6 de juliol, de la Conselleria d'Educació, Investigació, Cultura i Esport, s'estableixen les bases reguladores de la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana.  
Mitjançant la Resolució de 31 d'agost de 2017, de la Conselleria d'Educació, Investigació, Cultura i Esport, es convoquen subvencions per a museus i col·leccions museogràfiques permanents reconegudes i béns mobles de la Comunitat Valenciana.  
Una vegada publicada l'esmentada convocatòria i tenint en compte la dificultat que puga comportar per als interessats la recopilació de la documentació requerida, i amb la finalitat d'evitar que aquestes circumstàncies resulten un impediment per a l'obtenció de les subvencions, s'estima convenient que, d'acord amb el resolc seté apartat 2 i l'article 14.1 de la Resolució i de l'Ordre, respectivament, i en virtut de la disposició final segona de l'Ordre 28/2017, per la qual s'autoritza aquesta direcció general a dictar les instruccions necessàries perquè en l'àmbit de les seues competències adopte les mesures per a l'aplicació d'aquesta ordre i de les corresponents convocatòries, s'amplie el termini per a la presentació de la documentació justificativa de les indicades subvencions fins a l'1 de desembre de 2017.  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
Contra el present acord que resol l'ampliació del termini màxim de presentació de la documentació justificativa i d'acord amb el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, no és possible interposar cap recurs.  
  
València, 23 d'octubre de 2017.- La directora general de Cultura i Patrimoni: Carmen Amoraga Toledo.